title: A Tanács (EU) 2018/751 határozata (2018. május 14.) az egyrészről az Európai Közösségek és tagállamaik, másrészről Macedónia Volt Jugoszláv Köztársaság között létrejött stabilizációs és társulási megállapodással létrehozott Stabilizációs és Társulási Tanácsban a megállapodás 5. cikkének (3) bekezdése alapján az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti társulás második szakaszába történő átlépéssel kapcsolatban az Európai Unió által képviselendő álláspontról

text:
               23.5.2018

               HU

               Az Európai Unió Hivatalos Lapja

               L 126/3

         A TANÁCS (EU) 2018/751 HATÁROZATA
   (2018. május 14.)
   az egyrészről az Európai Közösségek és tagállamaik, másrészről Macedónia Volt Jugoszláv Köztársaság között létrejött stabilizációs és társulási megállapodással létrehozott Stabilizációs és Társulási Tanácsban a megállapodás 5. cikkének (3) bekezdése alapján az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti társulás második szakaszába történő átlépéssel kapcsolatban az Európai Unió által képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben annak 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               Az egyrészről az Európai Közösségek és tagállamaik, másrészről Macedónia Volt Jugoszláv Köztársaság között létrejött stabilizációs és társulási megállapodás (1) (a továbbiakban: a megállapodás) 2004. április 1-jén lépett hatályba.

               (2)

               A megállapodás 5. cikkének (1) bekezdése két egymást követő szakaszra osztott, legfeljebb 10 éves átmeneti időtartamot irányoz elő.

               (3)

               Az első szakasz 2004. április 1-jén, a megállapodás hatályba lépésének napján kezdődött.

               (4)

               A megállapodás 5. cikkének (3) bekezdése továbbá úgy rendelkezik, hogy négy évvel a megállapodás hatályba lépését követően a Stabilizációs és Társulási Tanács értékeli az elért fejlődést, és dönt a második szakaszba történő átlépésről, annak időtartamáról, valamint a második szakaszt meghatározó rendelkezések tartalmával kapcsolatos esetleges módosításokról.

               (5)

               A felek elkötelezték magukat amellett, hogy eleget tesznek a társulás második szakaszába történő átlépéshez kapcsolódó kötelezettségeknek.

               (6)

               Macedónia Volt Jugoszláv Köztársaság meghozta a szükséges intézkedéseket a második szakaszba történő átlépésből eredő valamennyi kötelezettségnek való megfelelés biztosítására.

               (7)

               Ezért a Stabilizációs és Társulási Tanácsban az Unió által képviselendő álláspontnak a csatolt határozattervezeten kell alapulnia,

         ELFOGADTA EZT A HATÁROZATOT:
   1. cikk
   A megállapodással létrehozott Stabilizációs és Társulási Tanácsban a megállapodás 5. cikkének (3) bekezdése alapján az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti társulás második szakaszába történő átlépéssel kapcsolatban az Unió által képviselendő álláspont a Stabilizációs és Társulási Tanácsnak az e határozathoz csatolt határozattervezetén alapul.
   2. cikk
   Ez a határozat az elfogadásának napján lép hatályba.

      Kelt Brüsszelben, 2018. május 14-én.

            a Tanács részéről

            az elnök

         E. ZAHARIEVA

      (1)  HL L 84., 2004.3.20., 13. o.

      TERVEZET
      A STABILIZÁCIÓS ÉS TÁRSULÁSI TANÁCS …/2018 HATÁROZATA
      (…)
      az egyrészről az Európai Közösségek és tagállamaik, másrészről Macedónia Volt Jugoszláv Köztársaság között létrejött stabilizációs és társulási megállapodás 5. cikkének (3) bekezdése alapján a társulás második szakaszába történő átlépésről
      A STABILIZÁCIÓS ÉS TÁRSULÁSI TANÁCS,
      tekintettel az egyrészről az Európai Közösségek és tagállamaik, másrészről Macedónia Volt Jugoszláv Köztársaság között létrejött stabilizációs és társulási megállapodásra (1) (a továbbiakban: a megállapodás) és különösen annak 5. cikke (3) bekezdésére,
      mivel:

                  (1)

                  A megállapodás 5. cikkének (1) bekezdése két egymást követő szakaszra osztott, legfeljebb 10 éves átmeneti időtartamot irányoz elő.

                  (2)

                  Az első szakasz 2004. április 1-jén, a megállapodás hatályba lépésének napján kezdődött.

                  (3)

                  A megállapodás 5. cikkének (3) bekezdése továbbá úgy rendelkezik, hogy a Stabilizációs és Társulási Tanács értékeli az elért fejlődést, és dönt a második szakaszba történő átlépésről, annak időtartamáról, valamint a második szakaszt meghatározó rendelkezések tartalmával kapcsolatos esetleges módosításokról.

                  (4)

                  A felek elkötelezték magukat amellett, hogy eleget tesznek a társulás második szakaszába történő átlépéshez kapcsolódó kötelezettségeknek.

                  (5)

                  Macedónia Volt Jugoszláv Köztársaság meghozta a szükséges intézkedéseket a második szakaszba történő átlépésből eredő valamennyi kötelezettségnek való megfelelés biztosítására,

            ELFOGADTA EZT A HATÁROZATOT:
      1. cikk
      A megállapodás 5. cikkének (3) bekezdése alapján az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti társulás második szakaszába történő átlépés e határozattal megvalósul.
      2. cikk
      Ez a határozat az elfogadásának napján lép hatályba.

         Kelt …,

               a Stabilizációs és Társulási Tanács részéről

               az elnök

         (1)  HL L 84., 2004.3.20., 13. o.


title: A Tanács (EU) 2018/760 határozata (2018. május 14.) a mezőgazdasági termékekre alkalmazandó kiegészítő kereskedelmi kedvezményekről szóló, az Európai Unió és a Norvég Királyság között levélváltás formájában létrejött megállapodás megkötéséről

text:
               25.5.2018

               HU

               Az Európai Unió Hivatalos Lapja

               L 129/1

         A TANÁCS (EU) 2018/760 HATÁROZATA
   (2018. május 14.)
   a mezőgazdasági termékekre alkalmazandó kiegészítő kereskedelmi kedvezményekről szóló, az Európai Unió és a Norvég Királyság között levélváltás formájában létrejött megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (6) bekezdése a) pontjának v. alpontjával,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               Az Európai Gazdasági Térségről szóló megállapodás 19. cikke értelmében a szerződő felek vállalják, hogy további erőfeszítéseket tesznek a mezőgazdasági termékek kereskedelmének fokozatos liberalizálása érdekében.

               (2)

               Az (EU) 2017/2182 tanácsi határozatnak (2) megfelelően a mezőgazdasági termékekre alkalmazandó kiegészítő kereskedelmi kedvezményekről szóló, az Európai Unió és a Norvég Királyság között levélváltás formájában létrejött megállapodás (a továbbiakban: a megállapodás) – feltételezve annak megkötését – 2017. december 4-én aláírásra került.

               (3)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió nevében jóváhagyásra kerül a mezőgazdasági termékekre alkalmazandó kiegészítő kereskedelmi kedvezményekről szóló, az Európai Unió és a Norvég Királyság között levélváltás formájában létrejött megállapodás.
   A megállapodás szövegét csatolták e határozathoz.
   2. cikk
   A Tanács elnöke kijelöli az(oka)t a személy(eke)t, aki(k) jogosult(ak) a megállapodásban előírt jóváhagyási okmánynak az Unió nevében történő letétbe helyezésére (3).
   3. cikk
   Ez a határozat az elfogadásának napján lép hatályba.

      Kelt Brüsszelben, 2018. május 14-én.

            a Tanács részéről

            az elnök

         E. ZAHARIEVA

      (1)  2018. április 17-i egyetértés (a Hivatalos Lapban még nem tették közzé).

      (2)  A Tanács (EU) 2017/2182 (2017. november 20.) határozata a mezőgazdasági termékekre alkalmazandó kiegészítő kereskedelmi kedvezményekről szóló, az Európai Unió és a Norvég Királyság között levélváltás formájában létrejött megállapodásnak az Európai Unió nevében történő aláírásáról (HL L 309., 2017.11.24., 1. o.).

      (3)  A megállapodás hatálybalépésének napját a Tanács Főtitkársága teszi közzé az Európai Unió Hivatalos Lapjában.


title: A Tanács (EU) 2018/776 határozata (2018. május 22.) az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban az Európai Unió által képviselendő álláspontról (12 02 01. jogcímcsoport: „A pénzügyi szolgáltatások egységes piacának megvalósítása és fejlesztése”) (EGT-vonatkozású szöveg. )

text:
                  29.5.2018

                  HU

                  Az Európai Unió Hivatalos Lapja

                  L 131/12

            A TANÁCS (EU) 2018/776 HATÁROZATA
      (2018. május 22.)
      az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban az Európai Unió által képviselendő álláspontról (12 02 01. jogcímcsoport: „A pénzügyi szolgáltatások egységes piacának megvalósítása és fejlesztése”)
      (EGT-vonatkozású szöveg)
      AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen annak 114. cikkére, összefüggésben annak 218. cikke (9) bekezdésével,
      tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
      tekintettel az Európai Bizottság javaslatára,
      mivel:

                  (1)

                  Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén hatályba lépett.

                  (2)

                  Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról.

                  (3)

                  Az EGT-megállapodás 31. jegyzőkönyve egyes, a négy alapszabadságon kívül eső területeken folytatott együttműködésre vonatkozó rendelkezéseket tartalmaz.

                  (4)

                  Helyénvaló folytatni az EGT-megállapodás Szerződő Felei közötti együttműködést az Unió általános költségvetéséből finanszírozott azon uniós fellépések tekintetében, amelyek a pénzügyi szolgáltatásokhoz kapcsolódnak.

                  (5)

                  Az EGT-megállapodás 31. jegyzőkönyvét ezért módosítani kell annak érdekében, hogy 2018. január 1-je után folytatni lehessen az említett kiterjesztett együttműködést.

                  (6)

                  Az EGT Vegyes Bizottságban az Unió által képviselendő álláspontnak a csatolt határozattervezeten kell alapulnia,

            ELFOGADTA EZT A HATÁROZATOT:
      1. cikk
      Az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének javasolt módosításával kapcsolatban az Unió által képviselendő álláspont az EGT Vegyes Bizottságnak az e határozathoz csatolt határozattervezetén alapul.
      2. cikk
      Ez a határozat az elfogadásának napján lép hatályba.

         Kelt Brüsszelben, 2018. május 22-én.

               a Tanács részéről

               az elnök

            E. KARANIKOLOV

         (1)  HL L 305., 1994.11.30., 6. o.

         (2)  HL L 1., 1994.1.3., 3. o.

         TERVEZET
         AZ EGT VEGYES BIZOTTSÁG …/2018 HATÁROZATA
         (…)
         az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
         mivel:

                     (1)

                     Helyénvaló folytatni az EGT-megállapodás Szerződő Felei közötti együttműködést az Unió általános költségvetéséből finanszírozott azon uniós fellépések tekintetében, amelyek a pénzügyi szolgáltatások egységes piacának megvalósításához és fejlesztéséhez kapcsolódnak.

                     (2)

                     Az EGT-megállapodás 31. jegyzőkönyvét ezért módosítani kell annak érdekében, hogy az említett kiterjesztett együttműködés 2018. január 1-jei kezdettel lehetővé váljon,

               ELFOGADTA EZT A HATÁROZATOT:
         1. cikk
         Az EGT-megállapodás 31. jegyzőkönyve 7. cikkének (11) bekezdésében az „és 2017-es” szövegrész helyébe a „, 2017-es és 2018-as” szövegrész lép.
         2. cikk
         Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették (*1).
         Ezt a határozatot 2018. január 1-jétől kell alkalmazni.
         3. cikk
         Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

            Kelt Brüsszelben,

                  az EGT Vegyes Bizottság részéről

                  az elnök

                  az EGT Vegyes Bizottság titkárai

            (*1)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: A Tanács (EU) 2018/777 határozata (2018. május 22.) az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban az Európai Unió által képviselendő álláspontról (02 04 77 03. költségvetési jogcím: „A védelmi kutatásra irányuló előkészítő intézkedés”) (EGT-vonatkozású szöveg. )

text:
                  29.5.2018

                  HU

                  Az Európai Unió Hivatalos Lapja

                  L 131/14

            A TANÁCS (EU) 2018/777 HATÁROZATA
      (2018. május 22.)
      az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban az Európai Unió által képviselendő álláspontról (02 04 77 03. költségvetési jogcím: „A védelmi kutatásra irányuló előkészítő intézkedés”)
      (EGT-vonatkozású szöveg)
      AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen annak 218. cikke (9) bekezdésére,
      tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
      tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (2) és különösen annak 54. cikke (2) bekezdésének b) pontjára, 84. cikke (2) bekezdésére és 124. cikkére,
      tekintettel az Európai Bizottság javaslatára,
      mivel:

                  (1)

                  Az Európai Gazdasági Térségről szóló megállapodás (3) (a továbbiakban: az EGT-megállapodás) 1994. január 1-jén hatályba lépett.

                  (2)

                  Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról.

                  (3)

                  Az EGT-megállapodás 31. jegyzőkönyve egyes, a négy alapszabadságon kívül eső területeken folytatott együttműködésre vonatkozó rendelkezéseket tartalmaz.

                  (4)

                  Az EFTA-államok a tervek szerint továbbra is részt vesznek az Unió 2018-as költségvetési évre vonatkozó általános költségvetése 02 04 77 03.: „Előkészítő intézkedés – Védelmi kutatás” költségvetési jogcímével kapcsolatos uniós tevékenységekben.

                  (5)

                  Az EGT-megállapodás 31. jegyzőkönyvét ezért módosítani kell annak érdekében, hogy 2018. január 1-je után folytatni lehessen az említett kiterjesztett együttműködést.

                  (6)

                  Az az EGT Vegyes Bizottságban Unió által képviselendő álláspontnak a csatolt határozattervezeten kell alapulnia,

            ELFOGADTA EZT A HATÁROZATOT:
      1. cikk
      Az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének javasolt módosításával kapcsolatban az Unió által képviselendő álláspont az EGT Vegyes Bizottságnak az e határozathoz csatolt határozattervezetén alapul.
      2. cikk
      Ez a határozat az elfogadásának napján lép hatályba.

         Kelt Brüsszelben, 2018. május 22-én.

               a Tanács részéről

               az elnök

            E. KARANIKOLOV

         (1)  HL L 305., 1994.11.30., 6. o.

         (2)  HL L 298., 2012.10.26., 1. o.

         (3)  HL L 1., 1994.1.3., 3. o.

         TERVEZET
         AZ EGT VEGYES BIZOTTSÁG…/2018 HATÁROZATA
         (…)
         az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
         mivel:

                     (1)

                     Az EGT-megállapodás Szerződő Feleinek együttműködését a 208/2017 EGT vegyes bizottsági határozattal kiterjesztették, hogy az magában foglalja az EFTA-államok részvételét az Unió védelmi kutatásra irányuló, az Unió általános költségvetéséből finanszírozott előkészítő intézkedésében.

                     (2)

                     Az EFTA-államok továbbra is részt vesznek az Unió 2018-as költségvetési évre vonatkozó általános költségvetése 02 04 77 03.: „Előkészítő intézkedés – Védelmi kutatás” költségvetési jogcímével kapcsolatos uniós tevékenységekben.

                     (3)

                     Az EGT-megállapodás 31. jegyzőkönyvét ezért módosítani kell annak érdekében, hogy 2018. január 1-je után folytatni lehessen az említett kiterjesztett együttműködést,

               ELFOGADTA EZT A HATÁROZATOT:
         1. cikk
         Az EGT-megállapodás 31. jegyzőkönyve 1. cikkének (13) a) bekezdésében a „2017-es költségvetési évre” szövegrész helyébe a „,2017-es és 2018-as költségvetési évre” szövegrész lép.
         2. cikk
         Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették (*1).
         Ezt a határozatot 2018. január 1-jétől kell alkalmazni.
         3. cikk
         Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

            Kelt Brüsszelben,

                  az EGT Vegyes Bizottság részéről

                  az elnök

                  az EGT Vegyes Bizottság titkárai

            (*1)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: A Tanács (EU) 2018/786 határozata (2018. május 22.) az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban az Európai Unió által képviselendő álláspontról (04 03 01 03. költségvetési jogcím: „A munkavállalók szabad mozgása, valamint a szociális biztonsági rendszerek és a migráns munkavállalókra, többek között a harmadik országokból származó migráns munkavállalókra vonatkozó intézkedések összehangolása”) (EGT-vonatkozású szöveg. )

text:
                  30.5.2018

                  HU

                  Az Európai Unió Hivatalos Lapja

                  L 132/45

            A TANÁCS (EU) 2018/786 HATÁROZATA
      (2018. május 22.)
      az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban az Európai Unió által képviselendő álláspontról (04 03 01 03. költségvetési jogcím: „A munkavállalók szabad mozgása, valamint a szociális biztonsági rendszerek és a migráns munkavállalókra, többek között a harmadik országokból származó migráns munkavállalókra vonatkozó intézkedések összehangolása”)
      (EGT-vonatkozású szöveg)
      AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen annak 46. és 48. cikkére, összefüggésben annak 218. cikke (9) bekezdésével,
      tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
      tekintettel az Európai Bizottság javaslatára,
      mivel:

                  (1)

                  Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén hatályba lépett.

                  (2)

                  Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról.

                  (3)

                  Az EGT-megállapodás 31. jegyzőkönyve egyes, a négy alapszabadságon kívül eső területeken folytatott együttműködésre vonatkozó különös rendelkezéseket tartalmaz.

                  (4)

                  Helyénvaló folytatni az EGT-megállapodás Szerződő Felei közötti együttműködést az Unió általános költségvetéséből finanszírozott azon uniós fellépések tekintetében, amelyek a munkavállalók szabad mozgásához, valamint a szociális biztonsági rendszerek és a migráns munkavállalókra, többek között a harmadik országokból származó migráns munkavállalókra vonatkozó intézkedések összehangolásához kapcsolódnak.

                  (5)

                  Az EGT-megállapodás 31. jegyzőkönyvét ezért módosítani kell annak érdekében, hogy 2017. december 31. után folytatni lehessen az említett kiterjesztett együttműködést.

                  (6)

                  Ezért az EGT Vegyes Bizottságban az Unió által képviselendő álláspontnak a csatolt határozattervezeten kell alapulnia,

            ELFOGADTA EZT A HATÁROZATOT:
      1. cikk
      Az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének javasolt módosításával kapcsolatban az Unió által képviselendő álláspont az EGT Vegyes Bizottságnak az e határozathoz csatolt határozattervezetén alapul.
      2. cikk
      Ez a határozat az elfogadásának napján lép hatályba.

         Kelt Brüsszelben, 2018. május 22-én.

               a Tanács részéről

               az elnök

            E. KARANIKOLOV

         (1)  HL L 305., 1994.11.30., 6. o.

         (2)  HL L 1., 1994.1.3., 3. o.

         TERVEZET
         AZ EGT VEGYES BIZOTTSÁG …/2018 HATÁROZATA
         (…)
         az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
         mivel:

                     (1)

                     Helyénvaló folytatni az EGT-megállapodás Szerződő Felei közötti együttműködést az Unió általános költségvetéséből finanszírozott azon uniós fellépések tekintetében, amelyek a munkavállalók szabad mozgásához, valamint a szociális biztonsági rendszerek és a migráns munkavállalókra, többek között a harmadik országokból származó migráns munkavállalókra vonatkozó intézkedések összehangolásához kapcsolódnak.

                     (2)

                     Az EGT-megállapodás 31. jegyzőkönyvét ezért módosítani kell annak érdekében, hogy az említett kiterjesztett együttműködés 2018. január 1-jei kezdettel lehetővé váljon,

               ELFOGADTA EZT A HATÁROZATOT:
         1. cikk
         Az EGT-megállapodás 31. jegyzőkönyve 5. cikkének (5) és (13) bekezdésében az „és 2017-es” szövegrész helyébe a „, 2017-es és 2018-as” szövegrész lép.
         2. cikk
         Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették (*1).
         Ezt a határozatot 2018. január 1-jétől kell alkalmazni.
         3. cikk
         Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

            Kelt Brüsszelben,

                  az EGT Vegyes Bizottság részéről

                  az elnök

                  az EGT Vegyes Bizottság titkárai

            (*1)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: A Tanács (EU) 2018/889 határozata (2018. június 4.) az Európa Tanács terrorizmus megelőzéséről szóló Egyezményének az Európai Unió nevében történő megkötéséről

text:
               22.6.2018

               HU

               Az Európai Unió Hivatalos Lapja

               L 159/1

         A TANÁCS (EU) 2018/889 HATÁROZATA
   (2018. június 4.)
   az Európa Tanács terrorizmus megelőzéséről szóló Egyezményének az Európai Unió nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 218. cikke (6) bekezdésének a) pontjával együtt értelmezett 83. cikke (1) bekezdésére,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               Az (EU) 2015/1913 tanácsi határozatnak (2) megfelelően, 2015. október 22-én aláírták az Európa Tanács terrorizmus megelőzéséről szóló Egyezményét (3) (a továbbiakban: az Egyezmény), feltételezve az említett Egyezmény megkötését.

               (2)

               Az Egyezmény 23. cikke értelmében az Egyezmény jóváhagyásra nyitva áll az Unió előtt.

               (3)

               Az (EU) 2017/541 európai parlamenti és tanácsi irányelv (4) közös uniós szabályokat határozott meg a terrorizmus elleni küzdelemre vonatkozóan. Következésképpen, az Unió már intézkedéseket fogadott el az Egyezmény hatálya alá tartozó különböző területeken.

               (4)

               Az egyezményt ezért az Unió nevében az Unió hatáskörébe tartozó ügyek tekintetében jóvá kell hagyni, amennyiben az egyezmény érintheti ezeket a közös szabályokat, vagy megváltoztathatja a hatályukat. Azokon a területeken, ahol az egyezmény nem érinti a közös szabályokat, sem azok hatályát nem változtatja meg, a tagállamok megőrzik hatáskörüket.

               (5)

               Írországra nézve kötelező érvényű a 2002/475/IB tanácsi kerethatározat (5), ezért Írország részt vesz e határozat elfogadásában.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyv 1. és 2. cikkével összhangban, és a jegyzőkönyv 4. cikkének sérelme nélkül, az Egyesült Királyság nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (7)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikkének megfelelően Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   Az Európa Tanács terrorizmus megelőzéséről szóló Egyezménye az Unió hatáskörébe tartozó ügyek tekintetében az Unió nevében jóváhagyja.
   Az Egyezmény szövegét csatolták e határozathoz.
   2. cikk
   A Tanács elnöke kijelöli az(oka)t a személy(eke)t, aki(k) jogosult(ak) az Egyezmény 23. cikkében meghatározott jóváhagyási okiratnak az Unió nevében történő letétbe helyezésére (6).
   3. cikk
   Ez a határozat az elfogadásának napján lép hatályba.

      Kelt Luxembourgban, 2018. június 4-én.

            a Tanács részéről

            az elnök

         T. TSACHEVA

      (1)  2018. április 18-i egyetértés (a Hivatalos Lapban még nem tették közzé).

      (2)  A Tanács (EU) 2015/1913 határozata (2015. szeptember 18.) az Európa Tanács terrorizmus megelőzéséről szóló Egyezményének (CETS 196 sz.) az Európai Unió nevében történő aláírásáról (HL L 280., 2015.10.24., 22. o.).

      (3)  CETS 196 sz.

      (4)  Az Európai Parlament és a Tanács (EU) 2017/541 irányelve (2017. március 15.) a terrorizmus elleni küzdelemről, a 2002/475/IB tanácsi kerethatározat felváltásáról, valamint a 2005/671/IB tanácsi határozat módosításáról (HL L 88., 2017.3.31., 6. o.).

      (5)  A Tanács 2002/475/IB kerethatározata (2002. június 13.) a terrorizmus elleni küzdelemről (HL L 164., 2002.6.22., 3. o.).

      (6)  A Tanács Főtitkársága gondoskodik az Egyezmény Európai Unió vonatkozásában történő hatálybalépése napjának az Európai Unió Hivatalos Lapjában való közzétételéről.


title: A Tanács (KKPB) 2018/901 határozata (2018. június 25.) a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról

text:
               25.6.2018

               HU

               Az Európai Unió Hivatalos Lapja

               LI 160/12

         A TANÁCS (KKPB) 2018/901 HATÁROZATA
   (2018. június 25.)
   a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel a venezuelai helyzetre tekintettel hozott korlátozó intézkedésekről szóló, 2017. november 13-i (KKBP) 2017/2074 tanácsi határozatra (1),
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2017. november 13-án elfogadta a (KKBP) 2017/2074 határozatot.

               (2)

               A Tanács 2018. május 28-án következtetéseket fogadott el Venezueláról, amelyben kijelentette, hogy a 2018. május 20-án Venezuelában tartott választások nem voltak sem szabadok, sem tisztességesek, valamint hogy a választás és annak eredménye minden hitelességet nélkülözött, mivel a választási folyamat nem biztosította a választások inkluzív és demokratikus voltához szükséges garanciákat.

               (3)

               A következtetésekben a Tanács újabb, nemzetközileg elismert demokratikus normákkal és Venezuela alkotmányos rendjével összhangban álló elnökválasztás megtartására szólított fel, és ezzel összefüggésben további, a venezuelai lakosság számára sérelmet nem okozó célzott és visszavonható korlátozó intézkedések meghozatalára.

               (4)

               Tekintettel a venezuelai helyzetre, 11 személyt fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek a (KKBP) 2017/2074 határozat I. mellékletében foglalt jegyzékébe.

               (5)

               A (KKBP) 2017/2074 határozat I. mellékletét ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A (KKBP) 2017/2074 határozat I. melléklete az e határozat mellékletében foglaltak szerint módosul.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Luxembourgban, 2018. június 25-én.

            a Tanács részéről

            az elnök

         F. MOGHERINI

      (1)  HL L 295., 2017.11.14., 60. o.

      MELLÉKLET
      A természetes és jogi személyeknek, szervezeteknek és szerveknek a (KKBP) 2017/2074 határozat I. mellékletében foglalt jegyzéke a következő személyekkel egészül ki:

                     „Név

                     Azonosító adatok

                     A jegyzékbe vétel okai

                     A jegyzékbe vétel dátuma

                     8.

                     Tareck Zaidan El-Aissami Maddah

                     Gazdaságért felelős alelnök, és a nemzeti iparért és termelésért felelős miniszter
                     Születési ideje: 1974. november 12.

                     Gazdaságért felelős alelnök, és a nemzeti iparért és termelésért felelős miniszter. Mint a venezuelai nemzeti hírszerző szolgálat (SEBIN) irányítását felügyelő korábbi alelnök, Maddah felelős a szervezet által elkövetett súlyos emberi jogi jogsértésekért, többek között önkényes fogva tartásokért, politikai indíttatású nyomozásokért, embertelen, és megalázó bánásmódért, valamint kínzásokért. Felelős továbbá a demokráciát és a jogállamiságot aláásó politikák és tevékenységek támogatásáért és végrehajtásáért, többek között a nyilvános demonstrációk betiltásáért, továbbá ő vezeti Maduro elnök »államcsínyellenes parancsnokságát«, amelynek tevékenysége a civil társadalom és a demokratikus ellenzék ellen irányult.

                     2018.6.25.

                     9.

                     Sergio José Rivero Marcano

                     A venezuelai nemzeti fegyveres erők főfelügyelője
                     Születési ideje: 1964. november 8.

                     2018. január 16-ig a venezuelai nemzeti gárda főparancsnoka. Részt vett a venezuelai civil társadalom és demokratikus ellenzék elnyomásában, továbbá felelős azokért a súlyos emberi jogi jogsértésekért, amelyeket a venezuelai nemzeti gárda a parancsoksága alatt követett el, többek között túlzott erőszak alkalmazásáért, valamint a civil társadalom és az ellenzék képviselőinek önkényes fogva tartásáért, illetve a velük szembeni visszaélésekért. A venezuelai nemzeti gárda főparancsnokaként tevékenysége és politikái – többek között az, hogy a venezuelai nemzeti gárda megtámadta a demokratikusan megválasztott nemzetgyűlés tagjait és megfélemlítette azokat az újságírókat, akik beszámoltak a törvénytelen alkotmányozó gyűlés megválasztását célzó szabálytalan választásokról – aláásták a venezuelai demokráciát és a jogállamiságot.

                     2018.6.25.

                     10.

                     Jesús Rafael Suárez Chourio

                     A venezuelai hadsereg főparancsnoka
                     Születési ideje: 1962. július 19.

                     A venezuelai nemzeti hadsereg főparancsnoka és a venezuelai központi övezet átfogó védelmi régiójának (REDI Central) korábbi parancsnoka. Felelős a parancsnoksága alatt álló fegyveres erők által elkövetett emberi jogi jogsértésekért, többek között túlzott erőszak alkalmazásáért, és az őrizetbe vettekkel szembeni rossz bánásmódért. Fellépett a demokratikus ellenzékkel szemben és támogatta, hogy katonai bíróságok járjanak el polgári tüntetők ügyében.

                     2018.6.25.

                     11.

                     Iván Hernández Dala

                     A katonai kémelhárítási főigazgatóság vezetője
                     Születési ideje: 1966. május 18.

                     2014 januárja óta a katonai kémelhárítási főigazgatóság (DGCIM), 2015 szeptembere óta pedig az elnöki gárda vezetője. A DGCIM vezetőjeként Iván Hernández Dala felelős az irányítása alatt álló DGCIM tagjai által elkövetett súlyos emberi jogi jogsértésekért, valamint a civil társadalom és a demokratikus ellenzék elnyomásáért, többek között túlzott erőszak alkalmazásáért és az őrizetbe vettek bántalmazásáért.

                     2018.6.25.

                     12.

                     Delcy Eloina Rodríguez Gómez

                     A Venezuelai Bolivári Köztársaság alelnöke
                     Születési ideje: 1969. május 18.

                     A Venezuelai Bolivári Köztársaság alelnöke, a törvénytelen alkotmányozó gyűlés korábbi elnöke és a törvénytelen alkotmányozó nemzetgyűlésért felelős elnöki bizottság korábbi tagja. Az elnöki bizottságban, majd később a törvénytelen alkotmányozó gyűlés elnökeként végzett tevékenységeivel aláásta a venezuelai demokráciát és a jogállamiságot, többek között elvonta a nemzetgyűlés hatáskörét és ezt arra használta, hogy fellépjen az ellenzékkel szemben és megakadályozza, hogy az ellenzék részt vehessen a politikai folyamatban.

                     2018.6.25.

                     13.

                     Elías José Jaua Milano

                     Néphatalmi oktatásügyi miniszter
                     Születési ideje: 1969. december 16.

                     Néphatalmi oktatásügyi miniszter. A törvénytelen alkotmányozó nemzetgyűlésért felelős elnöki bizottság korábbi elnöke. Azzal, hogy vezető szerepet töltött be a törvénytelen alkotmányozó gyűlés felállításában, felelős a venezuelai demokrácia és jogállamiság aláásásáért.

                     2018.6.25.

                     14.

                     Sandra Oblitas Ruzza

                     Az Országos Választási Tanács alelnöke
                     Születési ideje: 1969. június 7.

                     Az Országos Választási Tanács (OVT) alelnöke, valamint a választói és polgári névjegyzékkel foglalkozó bizottság elnöke. Felelős az OVT tevékenységeiért, amelyek aláásták a venezuelai demokráciát – többek között a törvénytelen alkotmányozó gyűlés felállításának elősegítéséért és a választási folyamat manipulálásáért.

                     2018.6.25.

                     15.

                     Freddy Alirio Bernal Rosales

                     Születési ideje: 1962. június 16.

                     A helyi ellátásért és termelésért felelős bizottság (CLAP) nemzeti ellenőrző központjának vezetője és a SEBIN általános biztosa. A CLAP program által biztosított csomagoknak a szavazók közötti manipulatív elosztása révén felelős a demokrácia aláásásáért. Ezenkívül a SEBIN általános biztosaként felelős a SEBIN tevékenységeiért, amelyek keretében súlyos emberi jogi jogsértésekre, például önkényes fogva tartásokra került sor.

                     2018.6.25.

                     16.

                     Katherine Nayarith Harrington Padrón

                     Helyettes államügyész (más fordításban legfőbbügyész-helyettes).
                     Születési ideje: 1971. december 5.

                     2017 júliusa óta helyettes államügyész (más fordításban legfőbbügyész-helyettes). Az alkotmány megsértésével a Legfelsőbb Bíróság és nem a nemzetgyűlés nevezte ki helyettes államügyésznek. Többek között politikai indíttatású büntetőeljárások kezdeményezése és a Maduro-rezsim által elkövetett állítólagos emberi jogi jogsértések kivizsgálásának elmulasztása miatt felelős a venezuelai demokrácia és a jogállamiság aláásásáért.

                     2018.6.25.

                     17.

                     Socorro Elizabeth Hernández Hernández

                     Születési ideje: 1952. március 11.

                     Az Országos Választási Tanács (OVT) tagja (vezető tisztviselője), valamint az Országos Választási Bizottság tagja. Felelős az OVT azon tevékenységeiért, amelyek aláásták a venezuelai demokráciát – többek között a törvénytelen alkotmányozó gyűlés felállításának elősegítéséért, az elnök visszahívására irányuló 2016-os választás elutasítása kapcsán a választási folyamat manipulálásáért, a 2016-os kormányzóválasztások elhalasztásáért, valamint a 2017-es kormányzóválasztások előtt nem sokkal a szavazóhelyiségek áthelyezéséért.

                     2018.6.25.

                     18.

                     Xavier Antonio Moreno Reyes

                     Az Országos Választási Tanács főtitkára

                     Az Országos Választási Tanács (OVT) főtitkára Felelős az OVT határozatainak jóváhagyásáért – többek között a törvénytelen alkotmányozó gyűlés felállításának elősegítéséért és a választási folyamat manipulálásáért –, amelyek aláásták a venezuelai demokráciát.

                     2018.6.25.”


title: A Tanács (EU) 2018/961 határozata (2018. június 26.) az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban az Európai Unió által képviselendő álláspontról (02 03 01 költségvetési tétel: „Belső piac” és 02 03 04 költségvetési tétel: „A belső piac irányítási eszközei”) (EGT-vonatkozású szöveg.)

text:
                  6.7.2018

                  HU

                  Az Európai Unió Hivatalos Lapja

                  L 169/51

            A TANÁCS (EU) 2018/961 HATÁROZATA
      (2018. június 26.)
      az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban az Európai Unió által képviselendő álláspontról (02 03 01 költségvetési tétel: „Belső piac” és 02 03 04 költségvetési tétel: „A belső piac irányítási eszközei”)
      (EGT-vonatkozású szöveg)
      AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen annak 114. cikkére, összefüggésben annak 218. cikke (9) bekezdésével,
      tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
      tekintettel az Európai Bizottság javaslatára,
      mivel:

                  (1)

                  Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén hatályba lépett.

                  (2)

                  Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének (a továbbiakban: a 31. jegyzőköny) módosításáról.

                  (3)

                  Az EGT-megállapodás 31. jegyzőkönyve egyes, a négy alapszabadságon kívül eső területeken folytatott együttműködésre vonatkozó rendelkezéseket tartalmaz.

                  (4)

                  Helyénvaló folytatni az EGT-megállapodás Szerződő Felei közötti együttműködést az Unió általános költségvetéséből finanszírozott azon uniós fellépések tekintetében, amelyek az áruk és szolgáltatások belső piacának működéséhez és fejlesztéséhez, valamint a belső piac irányítási eszközeihez kapcsolódnak.

                  (5)

                  Az EGT-megállapodás 31. jegyzőkönyvét ezért módosítani kell annak érdekében, hogy az említett kiterjesztett együttműködés 2018. január 1-jei kezdettel lehetővé váljon.

                  (6)

                  Ezért az EGT Vegyes Bizottságban az Unió által képviselendő álláspontnak a csatolt határozattervezeten kell alapulnia,

            ELFOGADTA EZT A HATÁROZATOT:
      1. cikk
      Az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének javasolt módosításával kapcsolatban az Unió által képviselendő álláspont az EGT Vegyes Bizottságnak az e határozathoz csatolt határozattervezetén alapul.
      2. cikk
      Ez a határozat az elfogadásának napján lép hatályba.

         Kelt Luxembourgban, 2018. június 26-án.

               a Tanács részéről

               az elnök

            E. ZAHARIEVA

         (1)  HL L 305., 1994.11.30., 6. o.

         (2)  HL L 1., 1994.1.3., 3. o.

         TERVEZET
         AZ EGT VEGYES BIZOTTSÁG …/2018 HATÁROZATA
         (…)
         az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
         mivel:

                     (1)

                     Helyénvaló folytatni az EGT-megállapodás Szerződő Felei közötti együttműködést az Unió általános költségvetéséből finanszírozott azon uniós fellépések tekintetében, amelyek az áruk és szolgáltatások belső piacának működéséhez és fejlesztéséhez, valamint a belső piac irányítási eszközeihez kapcsolódnak.

                     (2)

                     Az EGT-megállapodás 31. jegyzőkönyvét ezért módosítani kell annak érdekében, hogy e kiterjesztett együttműködés 2018. január 1-jei kezdettel lehetővé váljon,

               ELFOGADTA EZT A HATÁROZATOT:
         1. cikk
         Az EGT-megállapodás 31. jegyzőkönyvének 7. cikke a következőképpen módosul:

                     1.

                     A (12) bekezdésben az „és 2017-ben” szavak helyébe a „2017-ben és 2018-ban” szavak lépnek.

                     2.

                     A (14) bekezdésben „a 2017-es pénzügyi év” szövegrész helyébe „a 2017-es és 2018-as pénzügyi évek” szövegrész lép.

               2. cikk
         Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették (*1).
         Ezt a határozatot 2018. január 1-jétől kell alkalmazni.
         3. cikk
         Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

            Kelt Brüsszelben,

                  az EGT Vegyes Bizottság részéről

                  az elnök

                  az EGT Vegyes Bizottság titkárai

            (*1)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: A Tanács (EU) 2018/962 határozata (2018. július 3.) a Régiók Bizottságának az Olasz Köztársaság által javasolt négy tagja és három póttagja kinevezéséről

text:
               6.7.2018

               HU

               Az Európai Unió Hivatalos Lapja

               L 169/54

         A TANÁCS (EU) 2018/962 HATÁROZATA
   (2018. július 3.)
   a Régiók Bizottságának az Olasz Köztársaság által javasolt négy tagja és három póttagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel az olasz kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot. 2015. október 5-én a Tanács (EU) 2015/1791 határozata (4) értelmében Onofrio INTRONA-t Roberto CIAMBETTI váltotta fel póttagként.

               (2)

               Giovanni ARDIZZONE, Raffaele CATTANEO és Paolo DI LAURA FRATTURA hivatali idejének lejártát követően a Régiók Bizottsága három tagjának helye megüresedett.

               (3)

               A Régiók Bizottsága egy tagjának helye megüresedett, miután lejárt az a mandátum, amelynek alapján Vincenzo BIANCO-t (Catania polgármestere) tagnak javasolták.

               (4)

               Stefano Bruno GALLI és Isidoro GOTTARDO hivatali idejének lejártát követően a Régiók Bizottsága két póttagjának helye megüresedett.

               (5)

               Roberto CIAMBETTI-nek a Régiók Bizottsága tagjává történő kinevezését követően egy póttag helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Alessandro FERMI, Presidente del Consiglio e Consigliere della Regione Lombardia,

                           —

                           Roberto CIAMBETTI, Presidente del Consiglio e Consigliere della Regione Veneto,

                           —

                           Donato TOMA, Presidente della Regione Molise,

                           —

                           Vincenzo BIANCO, Consigliere del Comune di Catania (mandátumváltozás),

               b)

               póttagként:

                           —

                           Alessandro PIANA, Presidente del Consiglio e Consigliere della Regione Liguria,

                           —

                           Raffaele CATTANEO, Assessore della Regione Lombardia,

                           —

                           Alberto GOTTARDO, Consigliere del Comune di Sacile.

         2. cikk
   Ez a határozat az elfogadásának napján lép hatályba.

      Kelt Brüsszelben, 2018. július 3-án.

            a Tanács részéről

            az elnök

         G. BLÜMEL

      (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).

      (4)  A Tanács 2015. október 5-i (EU) 2015/1791 határozata a Régiók Bizottsága egy olasz póttagjának kinevezéséről (HL L 260., 2015.10.7., 27. o.).


title: Az Európai Parlament és a Tanács (EU) 2018/947 határozata (2018. július 4.) az Ukrajnának nyújtandó további makroszintű pénzügyi támogatásról

text:
               6.7.2018

               HU

               Az Európai Unió Hivatalos Lapja

               L 171/11

         AZ EURÓPAI PARLAMENT ÉS A TANÁCS (EU) 2018/947 HATÁROZATA
   (2018. július 4.)
   az Ukrajnának nyújtandó további makroszintű pénzügyi támogatásról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 212. cikke (2) bekezdésére,
   tekintettel az Európai Bizottság javaslatára,
   a jogalkotási aktus tervezete nemzeti parlamenteknek való megküldését követően,
   rendes jogalkotási eljárás keretében (1),
   mivel:

               (1)

               Az Európai Unió (a továbbiakban: az Unió) és Ukrajna közötti kapcsolatok továbbra is fejlődnek az európai szomszédságpolitika és a keleti partnerség keretén belül. Az Unió és Ukrajna közötti, mélyreható és átfogó szabadkereskedelmi térséget is magában foglaló társulási megállapodás (2) (a továbbiakban: a társulási megállapodás) 2017. szeptember 1-jén lépett hatályba.

               (2)

               2014 tavaszán Ukrajna ambiciózus reformprogramot indított, amelynek célja gazdaságának stabilizálása és polgárai megélhetésének javítása. Ukrajna és az Unió közös reformtervet – a legutóbb 2015 márciusában frissített társulási menetrendet – határozott meg. A napirenden lévő legfőbb prioritást a korrupció elleni küzdelem, valamint az alkotmányos, választási és igazságügyi reformok jelentik.

               (3)

               Politikai támogatása mellett az Unió 2014 márciusában 11 milliárd EUR-t meghaladó összegű pénzügyi csomagot ajánlott fel Ukrajna gazdasági stabilizációjának és reformjai végrehajtásának támogatására, beleértve a 2002/639/EK tanácsi határozat (3), a 646/2010/EU európai parlamenti és tanácsi határozat (4) és a 2014/215/EU tanácsi határozat (5) értelmében nyújtott 1,6 milliárd EUR összegű makroszintű pénzügyi támogatást. Tekintettel Ukrajna jelentős külső finanszírozási szükségleteire, az (EU) 2015/601 európai parlamenti és tanácsi határozat (6) értelmében 2015 áprilisában további 1,8 milliárd EUR összegű makroszintű pénzügyi támogatás állt Ukrajna rendelkezésére.

               (4)

               2014 májusa óta az Unió 2,81 milliárd EUR összegű makroszintű pénzügyi támogatásban részesítette Ukrajnát, beleértve az (EU) 2015/601 határozat alapján rendelkezésre álló 1,8 milliárd EUR részét képező 1,2 milliárd EUR-t is. Az (EU) 2015/601 határozat alapján nyújtott makroszintű pénzügyi támogatás 600 millió EUR összegű harmadik és utolsó részletét 2018. január 18-án törölték, mivel Ukrajna nem teljesítette az e részlethez kapcsolódó strukturálisreform-programot.

               (5)

               2015. március 11-én a Nemzetközi Valutaalap (a továbbiakban: IMF) mintegy 17,5 milliárd USD összegű négyéves kibővített finanszírozási eszközre vonatkozó megállapodást hagyott jóvá Ukrajna számára az ország gazdasági kiigazítási és reformprogramjának támogatására, amelyből a 2015 és 2017 közötti időszakban 8,5 milliárd USD összeget folyósítottak. Az IMF említett pénzügyi támogatását számos kétoldalú partner, többek között az Unió és tagállamai, valamint az Egyesült Államok, Japán és Kanada jelentős támogatása egészítette ki. Más nemzetközi pénzügyi intézmények – úgy mint a Világbank, az Európai Újjáépítési és Fejlesztési Bank és az Európai Beruházási Bank – szintén jelentősen fokozták tevékenységüket Ukrajna gazdasági átmenetének támogatása érdekében.

               (6)

               Az IMF 2017. novemberi technikai intézkedését követően felülvizsgálta Ukrajna külső finanszírozási szükségleteire vonatkozó becsléseit, és 2018-ra és 2019-re további 4,5 milliárd USD hiányt állapított meg. E finanszírozási szükségletek meghaladják a nemzetközi közösség által eddig lekötött forrásokat, amelyek magukban foglalják a 2002/639/EK, a 646/2010/EU, a 2014/215/EU és az (EU) 2015/601 határozat szerinti uniós makroszintű pénzügyi támogatást.

               (7)

               Az Ukrajna számára továbbra is kihívást jelentő gazdasági és pénzügyi helyzetre való tekintettel 2017 novemberében az ukrán hatóságok további makroszintű pénzügyi támogatást kértek az Uniótól.

               (8)

               Az EU–Ukrajna Társulási Tanács 2017. december 8-i ülésén az Unió megerősítette, hogy támogatja Ukrajnának a reformok terén tett jelentős erőfeszítéseit, amely magában foglalja a konkrét reformok terén elért eredményekhez kapcsolódó pénzügyi támogatást is.

               (9)

               mivel Ukrajna az európai szomszédságpolitikához tartozó ország, uniós makroszintű pénzügyi támogatásra jogosultnak tekintendő.

               (10)

               Az uniós makroszintű pénzügyi támogatásnak feltétel nélküli és célhoz nem kötött fizetésimérleg-támogatás formájában nyújtott rendkívüli pénzügyi eszköznek kell lennie, amelynek célja a kedvezményezett azonnali külső finanszírozási szükségleteinek kielégítése és egy olyan – hathatós és közvetlenül érvényesülő kiigazítási és strukturális reformintézkedéseket tartalmazó – szakpolitikai program végrehajtásának támogatása, amelyet a kedvezményezett fizetésimérleg-helyzetének rövid időn belüli javítására dolgoztak ki.

               (11)

               Tekintettel arra, hogy Ukrajnában az IMF és más multilaterális intézmények által biztosított forrásokat beszámítva is továbbra is jelentős külső finanszírozási rés marad fenn, az Ukrajnának nyújtandó uniós makroszintű pénzügyi támogatás a jelenlegi kivételes körülmények között megfelelő válasznak tekinthető Ukrajna Unióhoz címzett azon kérésére, hogy az IMF-programhoz kapcsolódva az Unió is támogassa a gazdasági stabilizációját. Az uniós makroszintű pénzügyi támogatás hozzájárulna Ukrajna gazdasági stabilizációjához és strukturálisreform-programjához, kiegészítve az IMF pénzügyi megállapodása keretében rendelkezésre bocsátott forrásokat.

               (12)

               Az uniós makroszintű pénzügyi támogatásnak Ukrajna fenntartható külső finanszírozási helyzetének helyreállítására kell irányulnia, ezáltal támogatva Ukrajna gazdasági és társadalmi fejlődését.

               (13)

               Az uniós makroszintű pénzügyi támogatás összegét Ukrajna fennmaradó külső finanszírozási szükségleteinek teljeskörű számszerű értékelése alapján kell meghatározni, figyelembe véve, hogy az ország mennyiben képes saját forrásokból – különösen a rendelkezésére álló nemzetközi tartalékokból – finanszírozni magát. Az uniós makroszintű pénzügyi támogatásnak ki kell egészítenie az IMF és a Világbank programjait és forrásait. A támogatás összegének meghatározásakor figyelembe kell venni a bilaterális és multilaterális donoroktól várható pénzügyi hozzájárulást, az Unió és más donorok közötti méltányos tehermegosztás biztosításának szükségességét, az Unió egyéb külső finanszírozási eszközeinek a korábbi, Ukrajna általi felhasználását és a teljes uniós szerepvállalás hozzáadott értékét is.

               (14)

               A Bizottságnak biztosítania kell, hogy az uniós makroszintű pénzügyi támogatás jogi szempontból és tartalmilag összhangban álljon a külső fellépés és az egyéb vonatkozó uniós politikák különböző területein rögzített alapelvekkel és célkitűzésekkel, illetve meghozott intézkedésekkel.

               (15)

               Az uniós makroszintű pénzügyi támogatásnak elő kell mozdítania az Ukrajnával kapcsolatos uniós külpolitikát. A makroszintű pénzügyi támogatási művelet során a Bizottság szolgálatainak és az Európai Külügyi Szolgálatnak mindvégig szorosan együtt kell működniük annak érdekében, hogy koordinálják az Unió külpolitikáját, és biztosítsák annak következetességét.

               (16)

               Az uniós makroszintű pénzügyi támogatásnak hozzá kell járulnia az Unióval közösen vallott értékekkel, többek között a demokráciával, a jogállamisággal, a jó kormányzással, az emberi jogok tiszteletben tartásával, a fenntartható fejlődéssel és a szegénység visszaszorításával, valamint a nyitott, szabályokon alapuló és tisztességes kereskedelem elveivel összefüggésben Ukrajna által tett kötelezettségvállalások teljesítéséhez.

               (17)

               Az uniós makroszintű pénzügyi támogatás nyújtásának előfeltételéül kell szabni, hogy Ukrajna tiszteletben tartsa a hatékony demokratikus mechanizmusokat – többek között a többpárti parlamentáris rendszert – és a jogállamiságot, valamint biztosítsa az emberi jogok tiszteletben tartását. Emellett az uniós makroszintű pénzügyi támogatás sajátos célkitűzése az ukrajnai államháztartás-irányítási rendszerek hatékonyságának, átláthatóságának és elszámoltathatóságának fokozása, valamint a fenntartható és inkluzív növekedés, a munkahelyteremtés és az államháztartási konszolidáció előmozdítását célzó strukturális reformok elősegítése. A Bizottságnak és az Európai Külügyi Szolgálatnak rendszeresen nyomon kell követnie az előfeltételek teljesülését és az említett célkitűzések megvalósulását.

               (18)

               Az Uniónak az uniós makroszintű pénzügyi támogatáshoz kapcsolódó pénzügyi érdekei hatékony védelme céljából Ukrajnának megfelelő intézkedéseket kell hoznia az uniós makroszintű pénzügyi támogatással kapcsolatos csalás, korrupció és bármely egyéb szabálytalanság megelőzése és az ellenük való küzdelem érdekében. Ezen túlmenően rendelkezni kell a Bizottság által végrehajtandó ellenőrzésekről és a Számvevőszék által végzendő pénzügyi ellenőrzésekről.

               (19)

               Az uniós makroszintű pénzügyi támogatás rendelkezésre bocsátása nem érinti az Európai Parlament és a Tanács mint költségvetési hatóság hatásköreit.

               (20)

               Az uniós makroszintű pénzügyi támogatás összegeinek összhangban kell állniuk a többéves pénzügyi keretben megállapított költségvetési előirányzatokkal.

               (21)

               Az uniós makroszintű pénzügyi támogatást a Bizottságnak kell kezelnie. Annak érdekében, hogy az Európai Parlament és a Tanács figyelemmel kísérhesse e határozat végrehajtását, a Bizottságnak rendszeresen tájékoztatnia kell őket a támogatással kapcsolatos fejleményekről, és rendelkezésükre kell bocsátania a vonatkozó dokumentumokat.

               (22)

               E határozat végrehajtása egységes feltételeinek biztosítása érdekében a Bizottságra végrehajtási hatásköröket kell ruházni. Ezeket a végrehajtási hatásköröket a 182/2011/EU európai parlamenti és tanácsi rendeletnek (7) megfelelően kell gyakorolni.

               (23)

               Az uniós makroszintű pénzügyi támogatást az egyetértési megállapodásba foglalandó gazdaságpolitikai feltételekhez kell kötni. A végrehajtás egységes feltételeinek biztosítása és a hatékonyság érdekében a Bizottságot fel kell hatalmazni arra, hogy e feltételeket a 182/2011/EU rendelettel összhangban a tagállamok képviselőiből álló bizottság felügyelete alatt tárgyalja meg az ukrán hatóságokkal. Az említett rendelet értelmében általános szabályként a tanácsadó-bizottsági eljárást kell alkalmazni az említett rendeletben meghatározottaktól eltérő esetekben. Tekintettel a 90 millió EUR összeghatárnál nagyobb mértékű támogatás potenciálisan jelentős hatásaira, az említett összeghatár feletti műveletekre helyénvaló a vizsgálóbizottsági eljárást alkalmazni. Figyelembe véve az Ukrajnának nyújtandó uniós makroszintű pénzügyi támogatás összegét, vizsgálóbizottsági eljárást kell alkalmazni az egyetértési megállapodás elfogadására, valamint a támogatás bármely csökkentésére, felfüggesztésére és megszüntetésére,

         ELFOGADTA EZT A HATÁROZATOT:
   1. cikk
   (1)   Ukrajna gazdasági stabilizációjának és érdemi reformprogramjának támogatása céljából az Unió legfeljebb 1 milliárd EUR összegű makroszintű pénzügyi támogatást (a továbbiakban: uniós makroszintű pénzügyi támogatás) nyújt Ukrajnának. Ez a támogatás hozzájárul Ukrajna IMF-programban azonosított fizetésimérleg-szükségleteinek fedezéséhez.
   (2)   Az uniós makroszintű pénzügyi támogatás teljes összegét hitel formájában kell Ukrajna részére nyújtani. A Bizottság felhatalmazást kap arra, hogy az Unió nevében hitel formájában felvegye a szükséges pénzeszközöket a tőkepiacokon vagy pénzügyi intézményektől, és azokat továbbhitelezze Ukrajnának. A hitel maximális átlagos futamideje 15 év.
   (3)   Az uniós makroszintű pénzügyi támogatás rendelkezésre bocsátását a Bizottság oly módon irányítja, hogy az összeegyeztethető legyen az IMF és Ukrajna közötti megállapodásokkal és egyetértési megállapodásokkal, illetve az európai szomszédságpolitika keretében a mélyreható és átfogó szabadkereskedelmi térséget is magában foglaló társulási megállapodásban a gazdasági reformok tekintetében meghatározott alapelvekkel és célkitűzésekkel.
   A Bizottság rendszeresen tájékoztatja az Európai Parlamentet és a Tanácsot az uniós makroszintű pénzügyi támogatással kapcsolatos fejleményekről, ideértve annak folyósításait is, valamint kellő időben ezen intézmények rendelkezésére bocsátja a vonatkozó dokumentumokat.
   (4)   Az uniós makroszintű pénzügyi támogatás a 3. cikk (1) bekezdésében említett egyetértési megállapodás hatálybalépését követő első naptól számított két és fél évig áll rendelkezésre.
   (5)   Abban az esetben, ha Ukrajna finanszírozási szükségletei az uniós makroszintű pénzügyi támogatás folyósításának időszakában jelentősen csökkennek a kezdeti előrejelzésekhez képest, a Bizottság a 7. cikk (2) bekezdésében említett vizsgálóbizottsági eljárás keretében csökkenti, felfüggeszti vagy megszünteti a támogatást.
   2. cikk
   (1)   Az uniós makroszintű pénzügyi támogatás nyújtásának előfeltétele, hogy Ukrajna tiszteletben tartsa a hatékony demokratikus mechanizmusokat – többek között a többpárti parlamentáris rendszert – és a jogállamiságot, valamint biztosítsa az emberi jogok tiszteletben tartását.
   (2)   A Bizottság és az Európai Külügyi Szolgálat az uniós makroszintű pénzügyi támogatás teljes életciklusa alatt nyomon követi az (1) bekezdésben foglalt előfeltétel teljesülését.
   (3)   Az (1) és (2) bekezdést a 2010/427/EU tanácsi határozattal (8) összhangban kell alkalmazni.
   3. cikk
   (1)   A Bizottság a 7. cikk (2) bekezdésében említett vizsgálóbizottsági eljárás keretében megállapodik az ukrajnai hatóságokkal az uniós makroszintű pénzügyi támogatáshoz kapcsolódó, a strukturális reformokra és a rendezett államháztartásra összpontosító, pontosan meghatározott gazdaságpolitikai és pénzügyi feltételekről, amelyeket az e feltételek teljesítésére vonatkozó időkeretet is tartalmazó egyetértési megállapodásba (a továbbiakban: az egyetértési megállapodás) kell foglalni. Az egyetértési megállapodásban foglalt gazdaságpolitikai és pénzügyi feltételeknek összhangban kell állniuk az 1. cikk (3) bekezdésében említett megállapodásokkal és egyetértési megállapodásokkal, köztük a Ukrajna által az IMF támogatásával végrehajtott makrogazdasági kiigazítási és strukturálisreform-programokkal.
   (2)   Az (1) bekezdésben említett feltételek különösen az ukrajnai államháztartás-irányítási rendszerek hatékonyságának, átláthatóságának és elszámoltathatóságának javítását célozzák, többek között az uniós makroszintű pénzügyi támogatás felhasználása tekintetében. A szakpolitikai intézkedések kidolgozásakor megfelelő mértékben figyelembe kell venni a kölcsönös piacnyitás, a szabályokon alapuló és méltányos kereskedelem kialakítása, valamint az Unió külpolitikájával összefüggő más prioritások terén elért előrelépést is. Az említett célkitűzések megvalósítása terén elért eredményeket a Bizottság rendszeresen nyomon követi.
   (3)   Az uniós makroszintű pénzügyi támogatás részletes pénzügyi feltételeit a Bizottság és a ukrajnai hatóságok között megkötendő hitelmegállapodásban kell meghatározni.
   (4)   A Bizottság rendszeres időközönként ellenőrzi, hogy teljesülnek-e a 4. cikk (3) bekezdésében említett feltételek, ideértve azt is, hogy Ukrajna gazdaságpolitikája összhangban áll-e az uniós makroszintű pénzügyi támogatás célkitűzéseivel. Ennek során a Bizottság szorosan együttműködik az IMF-fel és a Világbankkal, valamint szükség esetén az Európai Parlamenttel és a Tanáccsal.
   4. cikk
   (1)   A (3) bekezdésben említett feltételektől függően a Bizottság az uniós makroszintű pénzügyi támogatást két hitelrészletben bocsátja rendelkezésre. Az egyes részletek nagyságát az egyetértési megállapodásban határozzák meg.
   (2)   Az uniós makroszintű pénzügyi támogatás összegeire szükség esetén a 480/2009/EK, Euratom tanácsi rendelettel (9) összhangban tartalékot kell képezni.
   (3)   A Bizottság az összes alábbi feltétel teljesítésétől függően dönt a részletek rendelkezésre bocsátásáról:

               a)

               a 2. cikk (1) bekezdésében foglalt előfeltétel;

               b)

               a nem elővigyázatossági jellegű IMF-hitelkeret által támogatott, hathatós kiigazítási és strukturálisreform-intézkedéseket tartalmazó szakpolitikai program végrehajtása terén elért tartósan kielégítő eredmény;

               c)

               az egyetértési megállapodásban szereplő gazdaságpolitikai és pénzügyi feltételek kielégítő teljesítése.

         A második részlet rendelkezésre bocsátására elvileg legkorábban három hónappal az első részlet rendelkezésre bocsátása után kerülhet sor.
   (4)   Amennyiben a (3) bekezdés első albekezdésében említett feltételek nem teljesülnek, a Bizottság átmenetileg felfüggeszti vagy megszünteti az uniós makroszintű pénzügyi támogatás folyósítását. Ilyen esetekben tájékoztatja az Európai Parlamentet és a Tanácsot a felfüggesztés vagy megszüntetés okairól.
   (5)   Az uniós makroszintű pénzügyi támogatást az Ukrán Nemzeti Bank részére kell folyósítani. Az egyetértési megállapodásban meghatározandó rendelkezésektől függően – ideértve a fennmaradó költségvetési finanszírozási szükségletek megerősítését is – az uniós pénzeszközöket az ukrán pénzügyminisztérium mint végső kedvezményezett számára is át lehet utalni.
   5. cikk
   (1)   Az uniós makroszintű pénzügyi támogatáshoz kapcsolódó hitelfelvételi és hitelnyújtási műveleteket EUR-ban, egyazon értéknap alkalmazásával kell végrehajtani, és az Unió ezek során nem lehet érintett a futamidők átalakításában, és az Uniót nem lehet árfolyam- vagy kamatkockázatnak vagy más kereskedelmi kockázatnak kitenni.
   (2)   Ha a körülmények megengedik, és amennyiben Ukrajna kéri, a Bizottság megteheti a szükséges lépéseket annak biztosítására, hogy a hitelfeltételek tartalmazzanak előtörlesztési rendelkezést, és hogy ehhez a hitelfelvételi műveletek feltételei közé felvett megfelelő rendelkezés kapcsolódjon.
   (3)   Amennyiben a körülmények lehetővé teszik a hitel kamatlábának csökkentését, és Ukrajna kéri, a Bizottság dönthet úgy, hogy részben vagy egészben refinanszírozza eredeti hiteleit, vagy átalakíthatja a vonatkozó pénzügyi feltételeket. A refinanszírozási vagy átalakítási műveleteket az (1) és a (4) bekezdéssel összhangban kell végrehajtani, és azok nem eredményezhetik az érintett felvett hitelek futamidejének meghosszabbítását, illetve a refinanszírozás vagy az átalakítás napján fennálló tőketartozás összegének növekedését.
   (4)   Az e határozat szerinti hitelfelvételi és -nyújtási műveletekhez kapcsolódó, az Unió részéről felmerülő összes költséget Ukrajna viseli.
   (5)   A Bizottság tájékoztatja az Európai Parlamentet és a Tanácsot a (2) és (3) bekezdésben említett műveletek alakulásáról.
   6. cikk
   (1)   Az uniós makroszintű pénzügyi támogatás végrehajtása a 966/2012/EU, Euratom európai parlamenti és tanácsi rendelettel (10) és a Bizottság 1268/2012/EU felhatalmazáson alapuló rendeletével (11) összhangban történik.
   (2)   Az uniós makroszintű pénzügyi támogatás végrehajtása közvetlen irányítással történik.
   (3)   A 3. cikk (3) bekezdésében említett hitelmegállapodásnak rendelkeznie kell a következőkről:

               a)

               annak biztosítása, hogy Ukrajna rendszeresen ellenőrizze az uniós költségvetésből nyújtott finanszírozás megfelelő felhasználását, megtegye a megfelelő intézkedéseket a szabálytalanságok és a csalások megelőzése érdekében, és szükség esetén jogi lépéseket tegyen az e határozat alapján nyújtott, jogellenesen felhasznált pénzeszközök visszafizettetése érdekében;

               b)

               az Unió pénzügyi érdekei védelmének biztosítása, különösen az uniós makroszintű pénzügyi támogatást érintő csalás, korrupció és egyéb szabálytalanságok megelőzését és az ellenük való küzdelmet illetően meghozandó egyedi intézkedések előírása, összhangban a 2988/95/EK, Euratom (12) és a 2185/96/Euratom, EK tanácsi rendelettel (13), valamint a 883/2013/EU, Euratom európai parlamenti és tanácsi rendelettel (14);

               c)

               a Bizottságnak – az Európai Csalás Elleni Hivatalt is beleértve – vagy képviselőinek kifejezett felhatalmazása ellenőrzések, ezen belül helyszíni ellenőrzések és vizsgálatok lefolytatására;

               d)

               a Bizottság és a Számvevőszék kifejezett felhatalmazása arra, hogy az uniós makroszintű pénzügyi támogatás rendelkezésre állásának időtartama alatt és azt követően is ellenőrzéseket – többek között dokumentum-ellenőrzéseket és helyszíni ellenőrzéseket, például működési értékeléseket – hajtsanak végre; és

               e)

               annak biztosítása, hogy amennyiben megállapítást nyer, hogy Ukrajna az uniós makroszintű pénzügyi támogatás kezelésével kapcsolatban bármilyen csalást vagy korrupciót követett el, illetve olyan más jogellenes tevékenységet folytatott, amely sérti az Unió pénzügyi érdekeit, az Unió jogosult legyen a hitel lejárat előtti visszafizettetésére.

         (4)   Az uniós makroszintű pénzügyi támogatás végrehajtása előtt a Bizottság – működési értékelés révén – értékeli a támogatás szempontjából releváns ukrajnai pénzügyi szabályok, adminisztratív eljárások, valamint külső és belső ellenőrzési mechanizmusok megbízhatóságát.
   7. cikk
   (1)   A Bizottságot egy bizottság segíti. Ez a bizottság a 182/2011/EU rendelet értelmében vett bizottság.
   (2)   Az e bekezdésre történő hivatkozáskor a 182/2011/EU rendelet 5. cikkét kell alkalmazni.
   8. cikk
   (1)   A Bizottság minden év június 30-ig jelentést nyújt be az Európai Parlamentnek és a Tanácsnak e határozat előző évi végrehajtásáról, valamint a végrehajtás értékeléséről. Az említett jelentés:

               a)

               megvizsgálja az uniós makroszintű pénzügyi támogatás végrehajtása terén elért előrelépést;

               b)

               értékeli Ukrajna gazdasági helyzetét és kilátásait, valamint a 3. cikk (1) bekezdésében említett szakpolitikai intézkedések végrehajtása terén elért előrelépést;

               c)

               bemutatja az egyetértési megállapodásban meghatározott gazdaságpolitikai feltételek, Ukrajna aktuális gazdasági és költségvetési eredményei, valamint a Bizottságnak az uniós makroszintű pénzügyi támogatás részleteinek rendelkezésre bocsátására vonatkozó határozatai közötti összefüggést.

         (2)   Az 1. cikk (4) bekezdésében említett rendelkezésre állási időszak lejárta után legkésőbb két évvel a Bizottság utólagos értékelő jelentést nyújt be az Európai Parlamentnek és a Tanácsnak, amely értékeli a lezárt uniós makroszintű pénzügyi támogatási műveletek eredményeit és hatékonyságát, valamint azt, hogy ezek milyen mértékben járultak hozzá a támogatás céljainak megvalósításához.
   9. cikk
   Ez a határozat az Európai Unió Hivatalos Lapjában való kihirdetését követő harmadik napon lép hatályba.

      Kelt Strasbourgban, 2018. július 4-én.

            az Európai Parlament részéről

            az elnök

         A. TAJANI

            a Tanács részéről

            az elnök

         K. EDTSTADLER

      (1)  Az Európai Parlament 2018. június 13-i álláspontja (a Hivatalos Lapban még nem tették közzé) és a Tanács 2018. június 26-i határozata.

      (2)  Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (HL L 161., 2014.5.29., 3. o.).

      (3)  A Tanács 2002/639/EK határozata (2002. július 12.) az Ukrajnának nyújtott kiegészítő makroszintű pénzügyi támogatásról (HL L 209., 2002.8.6., 22. o.).

      (4)  Az Európai Parlament és a Tanács 646/2010/EU határozata (2010. július 7.) az Ukrajnának nyújtott makroszintű pénzügyi támogatásról (HL L 179., 2010.7.14., 1. o.).

      (5)  A Tanács 2014/215/EU határozata (2014. április 14.) az Ukrajnának nyújtott makroszintű pénzügyi támogatásról (HL L 111., 2014.4.15., 85. o.).

      (6)  Az Európai Parlament és a Tanács (EU) 2015/601 határozata (2015. április 15.) az Ukrajnának nyújtott makroszintű pénzügyi támogatásról (HL L 100., 2015.4.17., 1. o.).

      (7)  Az Európai Parlament és a Tanács 182/2011/EU rendelete (2011. február 16.) a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o.).

      (8)  A Tanács 2010/427/EU határozata (2010. július 26.) az Európai Külügyi Szolgálat szervezetének és működésének megállapításáról (HL L 201., 2010.8.3., 30. o.).

      (9)  A Tanács 480/2009/EK, Euratom rendelete (2009. május 25.) a külső fellépésekre vonatkozó garanciaalap létrehozásáról (HL L 145., 2009.6.10., 10. o.).

      (10)  Az Európai Parlament és a Tanács 966/2012/EU, Euratom rendelete (2012. október 25.) az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).

      (11)  A Bizottság 1268/2012/EU felhatalmazáson alapuló rendelete (2012. október 29.) az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól (HL L 362., 2012.12.31., 1. o.).

      (12)  A Tanács 2988/95/EK, Euratom rendelete (1995. december 18.) az Európai Közösségek pénzügyi érdekeinek védelméről (HL L 312., 1995.12.23., 1. o.).

      (13)  A Tanács 2185/96/Euratom, EK rendelete (1996. november 11.) az Európai Közösségek pénzügyi érdekeinek csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról (HL L 292., 1996.11.15., 2. o.).

      (14)  Az Európai Parlament és a Tanács 883/2013/EU, Euratom rendelete (2013. szeptember 11.) az Európai Csalás Elleni Hivatal (OLAF) által lefolytatott vizsgálatokról, valamint az 1073/1999/EK európai parlamenti és tanácsi rendelet és az 1074/1999/Euratom tanácsi rendelet hatályon kívül helyezéséről (HL L 248., 2013.9.18., 1. o.).

      AZ EURÓPAI PARLAMENT, A TANÁCS ÉS A BIZOTTSÁG EGYÜTTES NYILATKOZATA
      A Parlament, a Tanács és a Bizottság emlékeztet rá, hogy a makroszintű pénzügyi támogatás nyújtásának egyik előfeltétele az, hogy a kedvezményezett ország tiszteletben tartsa a hatékonyan működő demokratikus mechanizmusokat, többek között a többpárti parlamentáris rendszert, a jogállamiságot és az emberi jogokat.
      A Bizottság és az Európai Külügyi Szolgálat az uniós makroszintű pénzügyi támogatás teljes életciklusa alatt nyomon követi ezen előfeltétel teljesülését.
      Tekintettel arra, hogy a korrupció elleni küzdelemre vonatkozó feltételek nem teljesültek, illetve a korábbi makroszintű pénzügyi támogatási program harmadik részletének ezzel összefüggő, az (EU) 2015/601 határozat alapján végrehajtott törlésére, az Európai Parlament, a Tanács és a Bizottság hangsúlyozza, hogy a további makroszintű pénzügyi támogatás a korrupció elleni küzdelem terén Ukrajnában elért előrehaladás függvénye. Ennek érdekében az Európai Unió és Ukrajna között kötendő egyetértési megállapodás gazdaságpolitikai és pénzügyi feltételeinek többek között kötelezettségeket kell tartalmazniuk a következőkre vonatkozóan: a kormányzás megerősítése, a korrupció elleni harc érdekében kialakított ukrán adminisztratív kapacitások és intézményi háttér, különös tekintettel a vagyonnyilatkozatok ellenőrzésére szolgáló rendszerre, a vállalatok tényleges tulajdonosaira vonatkozó adatok ellenőrzésére és egy jól működő, szakosodott korrupcióellenes bíróságra, összhangban a Velencei Bizottság ajánlásaival. A pénzmosás és az adókikerülés elleni küzdelemre vonatkozó feltételek állítását is mérlegelni kell. A 4. cikk (4) bekezdésével összhangban, amennyiben a meghatározott feltételek nem teljesülnek, a Bizottság átmenetileg felfüggeszti vagy megszünteti az uniós makroszintű pénzügyi támogatás kifizetését.
      A Bizottság, amellett, hogy rendszeresen tájékoztatja az Európai Parlamentet és a Tanácsot a támogatással kapcsolatos fejleményekről és továbbítja számukra a vonatkozó dokumentumokat, minden részlet folyósításakor nyilvánosan beszámol a szóban forgó részletre vonatkozó gazdaságpolitikai és pénzügyi feltételek teljesüléséről, különösen a korrupció elleni küzdelem terén.
      Az Európai Parlament, a Tanács és a Bizottság emlékeztet arra, hogy az Ukrajnának nyújtott makroszintű pénzügyi támogatásnak hozzá kell járulnia az Európai Unióval közösen vallott értékekhez, többek között a fenntartható és társadalmilag felelős fejlődéshez, ami a munkahelyteremtéshez és a szegénység csökkentéséhez vezet, továbbá egy erős civil társadalom iránti elkötelezettséghez. A Bizottság az egyetértési megállapodást jóváhagyó bizottsági végrehajtási határozat tervezetét kiegészíti a makroszintű pénzügyi támogatás várható társadalmi hatásának elemzésével. A 182/2011/EU rendelettel összhangban ezt az elemzést be kell nyújtani a tagállami bizottság számára és elérhetővé kell tenni a Parlament és a Tanács számára a bizottsági eljárásokról vezetett nyilvántartás révén.


               6.7.2018

               HU

               Az Európai Unió Hivatalos Lapja

               C 238/409

         P8_TA(2016)0500
   A Számvevőszék egy tagjának kinevezése – Juhan Parts
   Az Európai Parlament 2016. december 14-i határozata Juhan Parts a Számvevőszék tagjává történő kinevezéséről (C8-0445/2016 – 2016/0817(NLE))
   (Konzultáció)
   (2018/C 238/30)

      Az Európai Parlament,

               —

               tekintettel az Európai Unió működéséről szóló szerződés 286. cikkének (2) bekezdésére, amelynek megfelelően a Tanács konzultált a Parlamenttel (C8-0445/2016),

               —

               tekintettel eljárási szabályzata 121. cikkére,

               —

               tekintettel a Költségvetési Ellenőrző Bizottság jelentésére (A8-0375/2016),

               A.

               mivel a Parlament Költségvetési Ellenőrző Bizottsága értékelte – különösen az Európai Unió működéséről szóló szerződés 286. cikkének (1) bekezdésében foglalt feltételek szempontjából – a javasolt jelölt képességeit;

               B.

               mivel 2016. december 5-i ülésén a Költségvetési Ellenőrző Bizottság meghallgatta a Tanács számvevőszéki tagjelöltjét;

               1.

               kedvezően véleményezi a Tanács Juhan Parts számvevőszéki taggá történő kinevezésére irányuló javaslatát;

               2.

               utasítja elnökét, hogy továbbítsa ezt a határozatot a Tanácsnak és tájékoztatás céljából a Számvevőszéknek, valamint az Európai Unió többi intézményének és a tagállamok ellenőrző szerveinek.


title: A Tanács (KKBP) 2018/964 határozata (2018. július 5.) az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP határozat módosításáról

text:
               9.7.2018

               HU

               Az Európai Unió Hivatalos Lapja

               L 172/3

         A TANÁCS (KKBP) 2018/964 HATÁROZATA
   (2018. július 5.)
   az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. július 31-én elfogadta a 2014/512/KKBP határozatot (1).

               (2)

               Az Európai Tanács 2015. március 19-én megállapodott arról, hogy meghozatalra kerülnek az ahhoz szükséges intézkedések, hogy a korlátozó intézkedések időtartama egyértelműen a minszki megállapodások teljeskörű végrehajtásához kapcsolódjon, szem előtt tartva, hogy a teljeskörű végrehajtás 2015. december 31-re volt ütemezve.

               (3)

               A Tanács 2017. december 21-én2018. július 31-ig megújította a 2014/512/KKBP határozatot annak érdekében, hogy lehetősége legyen folytatni a minszki megállapodások végrehajtásának értékelését (2).

               (4)

               A minszki megállapodások végrehajtásának értékelését követően a Tanács úgy véli, hogy a 2014/512/KKBP határozatot további hat hónapra meg kell újítani, hogy a Tanácsnak lehetősége legyen folytatni az említett megállapodások végrehajtásának értékelését.

               (5)

               A 2014/512/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2014/512/KKBP határozat 9. cikke (1) bekezdésének első albekezdése helyébe a következő szöveg lép:

      „(1)   Ezt a határozatot 2019. január 31-ig kell alkalmazni.”.

   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2018. július 5-én.

            a Tanács részéről

            az elnök

         G. BLÜMEL

      (1)  A Tanács 2014/512/KKBP határozata (2014. július 31.) az ukrajnai helyzetet destabilizáló orosz intézkedések miatt hozott korlátozó intézkedésekről (HL L 229., 2014.7.31., 13. o.).

      (2)  A Tanács (KKBP) 2017/2426 határozata (2017. december 21.) az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP határozat módosításáról (HL L 343., 2017.12.22., 77. o.).


title: A Tanács (EU) 2018/965 határozata (2018. július 6.) a tagállamok által az Európai Fejlesztési Alapba fizetendő, a 2018. évre szóló második részletet és módosított éves összeget is magában foglaló pénzügyi hozzájárulásokról

text:
               9.7.2018

               HU

               Az Európai Unió Hivatalos Lapja

               L 172/4

         A TANÁCS (EU) 2018/965 HATÁROZATA
   (2018. július 6.)
   a tagállamok által az Európai Fejlesztési Alapba fizetendő, a 2018. évre szóló második részletet és módosított éves összeget is magában foglaló pénzügyi hozzájárulásokról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és az Európai Unió működéséről szóló szerződésre,
   tekintettel az Európai Unió tagállamai kormányainak a Tanács keretében ülésező képviselői között az AKCS–EU partnerségi megállapodással összhangban a 2014–2020 közötti időtartamra szóló többéves pénzügyi keret értelmében nyújtandó európai uniós támogatás finanszírozásáról, valamint az Európai Unió működéséről szóló szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodásra (1) és különösen annak 7. cikkére,
   tekintettel a 11. Európai Fejlesztési Alapra alkalmazandó pénzügyi szabályzatról szóló, 2015. március 2-i (EU) 2015/323 tanácsi rendeletre (2) és különösen annak 21. cikke (3) és (4) bekezdésére,
   tekintettel az Európai Bizottság javaslatára,
   mivel:

               (1)

               Az (EU) 2015/323 rendelet (a továbbiakban: a 11. EFA-ra alkalmazandó pénzügyi szabályzat) 21. cikkének (3) bekezdésében meghatározott eljárással összhangban a Bizottságnak 2018. június 15-ig javaslatot kell benyújtania, amelyben megadja a 2018. évre szóló hozzájárulás második részletének összegét, valamint a 2018. évre szóló hozzájárulás módosított éves összegét, amennyiben az említett éves összeg eltér a tényleges igényektől.

               (2)

               2018. április 15-én az Európai Beruházási Bank (EBB) a 11. EFA-ra alkalmazandó pénzügyi szabályzat 52. cikkével összhangban megküldte a Bizottságnak az általa kezelt eszközök kötelezettségvállalásaira és kifizetéseire vonatkozó aktualizált becsléseket.

               (3)

               A 11. EFA-ra alkalmazandó pénzügyi szabályzat 22. cikkének (1) bekezdése úgy rendelkezik, hogy a hozzájárulások lehívása során először a korábbi EFA-kra meghatározott összegeket kell felhasználni. Következésképpen az EBB-nek a 10. EFA-ból, a Bizottságnak pedig a 11. EFA-ból kell pénzösszegeket lehívnia.

               (4)

               2017. november 20-án a Tanács elfogadta az (EU) 2017/2171 határozatot (3), amely a 2018. évre szóló tagállami EFA-hozzájárulások éves összegét a Bizottság vonatkozásában 4 550 000 000 EUR-ban, az EBB vonatkozásában pedig 250 000 000 EUR-ban állapítja meg,

         ELFOGADTA EZT A HATÁROZATOT:
   1. cikk
   A 2018. évre szóló EDF-hozzájárulások második részleteként a Bizottság és az EBB részére a tagállamok által fizetendő egyes összegeket a mellékletben foglalt táblázat állapítja meg.
   2. cikk
   A 2018. évre szóló tagállami EFA-hozzájárulások módosított éves összege 4 500 000 000 EUR. Az összeget fel kell osztani, a Bizottság része 4 250 000 000 EUR, az EBB része 250 000 000 EUR.
   3. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2018. július 6-án.

            a Tanács részéről

            az elnök

         G. BLÜMEL

      (1)  HL L 210., 2013.8.6., 1. o.

      (2)  HL L 58., 2015.3.3., 17. o.

      (3)  A Tanács (EU) 2017/2171 határozata (2017. november 20.) a tagállamok által az Európai Fejlesztési Alapba fizetendő, a 2019-re vonatkozó felső határt, a 2018-ban fizetendő összeget, a 2018. évi első részletet és a 2020-ban és 2021-ben fizetendő hozzájárulások várható éves összegeire vonatkozó indikatív, nem kötelező erejű előrejelzést is magában foglaló pénzügyi hozzájárulásokról (HL L 306., 2017.11.22., 21. o.).

      MELLÉKLET

                  TAGÁLLAMOK

                  A 10. EFA-ra vonatkozó kulcs (%)

                  A 11. EFA-ra vonatkozó kulcs (%)

                  2018. évi 2. részlet (EUR)

                  Összesen

                  Bizottság
                  11. EFA

                  EBB
                  10. EFA

                  BELGIUM

                  3,53

                  3,24927

                  42 240 510,00

                  3 530 000,00

                  45 770 510,00

                  BULGÁRIA

                  0,14

                  0,21853

                  2 840 890,00

                  140 000,00

                  2 980 890,00

                  CSEH KÖZTÁRSASÁG

                  0,51

                  0,79745

                  10 366 850,00

                  510 000,00

                  10 876 850,00

                  DÁNIA

                  2,00

                  1,98045

                  25 745 850,00

                  2 000 000,00

                  27 745 850,00

                  NÉMETORSZÁG

                  20,50

                  20,57980

                  267 537 400,00

                  20 500 000,00

                  288 037 400,00

                  ÉSZTORSZÁG

                  0,05

                  0,08635

                  1 122 550,00

                  50 000,00

                  1 172 550,00

                  ÍRORSZÁG

                  0,91

                  0,94006

                  12 220 780,00

                  910 000,00

                  13 130 780,00

                  GÖRÖGORSZÁG

                  1,47

                  1,50735

                  19 595 550,00

                  1 470 000,00

                  21 065 550,00

                  SPANYOLORSZÁG

                  7,85

                  7,93248

                  103 122 240,00

                  7 850 000,00

                  110 972 240,00

                  FRANCIAORSZÁG

                  19,55

                  17,81269

                  231 564 970,00

                  19 550 000,00

                  251 114 970,00

                  HORVÁTORSZÁG

                  0,00

                  0,22518

                  2 927 340,00

                  0,00

                  2 927 340,00

                  OLASZORSZÁG

                  12,86

                  12,53009

                  162 891 170,00

                  12 860 000,00

                  175 751 170,00

                  CIPRUS

                  0,09

                  0,11162

                  1 451 060,00

                  90 000,00

                  1 541 060,00

                  LETTORSZAG

                  0,07

                  0,11612

                  1 509 560,00

                  70 000,00

                  1 579 560,00

                  LITVÁNIA

                  0,12

                  0,18077

                  2 350 010,00

                  120 000,00

                  2 470 010,00

                  LUXEMBURG

                  0,27

                  0,25509

                  3 316 170,00

                  270 000,00

                  3 586 170,00

                  MAGYARORSZÁG

                  0,55

                  0,61456

                  7 989 280,00

                  550 000,00

                  8 539 280,00

                  MÁLTA

                  0,03

                  0,03801

                  494 130,00

                  30 000,00

                  524 130,00

                  HOLLANDIA

                  4,85

                  4,77678

                  62 098 140,00

                  4 850 000,00

                  66 948 140,00

                  AUSZTRIA

                  2,41

                  2,39757

                  31 168 410,00

                  2 410 000,00

                  33 578 410,00

                  LENGYELORSZÁG

                  1,30

                  2,00734

                  26 095 420,00

                  1 300 000,00

                  27 395 420,00

                  PORTUGÁLIA

                  1,15

                  1,19679

                  15 558 270,00

                  1 150 000,00

                  16 708 270,00

                  ROMÁNIA

                  0,37

                  0,71815

                  9 335 950,00

                  370 000,00

                  9 705 950,00

                  SZLOVÉNIA

                  0,18

                  0,22452

                  2 918 760,00

                  180 000,00

                  3 098 760,00

                  SZLOVÁKIA

                  0,21

                  0,37616

                  4 890 080,00

                  210 000,00

                  5 100 080,00

                  FINNORSZÁG

                  1,47

                  1,50909

                  19 618 170,00

                  1 470 000,00

                  21 088 170,00

                  SVÉDORSZÁG

                  2,74

                  2,93911

                  38 208 430,00

                  2 740 000,00

                  40 948 430,00

                  EGYESÜLT KIRÁLYSÁG

                  14,82

                  14,67862

                  190 822 060,00

                  14 820 000,00

                  205 642 060,00

                  EU-28 ÖSSZESEN

                  100,00

                  100,00

                  1 300 000 000,00

                  100 000 000,00

                  1 400 000 000,00


title: Az Európai Parlament és a Tanács (EU) 2018/1093 határozata (2018. július 4.) Franciaország EGF/2017/009 FR/Air France referenciaszámú kérelme nyomán az Európai Globalizációs Alkalmazkodási Alap igénybevételéről

text:
                  7.8.2018

                  HU

                  Az Európai Unió Hivatalos Lapja

                  L 200/44

         AZ EURÓPAI PARLAMENT ÉS A TANÁCS (EU) 2018/1093 HATÁROZATA
         (2018. július 4.)
         Franciaország EGF/2017/009 FR/Air France referenciaszámú kérelme nyomán az Európai Globalizációs Alkalmazkodási Alap igénybevételéről
         AZ EURÓPAI PARLAMENT ÉS AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre (1) és különösen annak 15. cikke (4) bekezdésére,
         tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (2) és különösen annak 13. pontjára,
         tekintettel az Európai Bizottság javaslatára,
         mivel:

                     (1)

                     Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.

                     (2)

                     Az EGAA éves maximális összege az 1311/2013/EU, Euratom tanácsi rendelet (3) 12. cikkében meghatározottaknak megfelelően (2011-es árakon számítva) 150 millió EUR.

                     (3)

                     2017. október 23-án Franciaország az Air France vállalatnál történt franciaországi elbocsátásokra tekintettel az EGAA igénybevétele iránti kérelmet nyújtott be. E kérelmet az 1309/2013/EU rendelet 8. cikke (3) bekezdésének megfelelően további információkkal egészítették ki. Az említett kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

                     (4)

                     Az EGAA-t ezért igénybe kell venni a Franciaország által benyújtott kérelem alapján nyújtandó, 9 894 483 EUR összegű pénzügyi hozzájárulás folyósítása érdekében.

                     (5)

                     Az EGAA igénybevételéhez szükséges idő minimalizálása érdekében ezt a határozatot elfogadása napjától kell alkalmazni,

               ELFOGADTA EZT A HATÁROZATOT:

            1. cikk
            Az Unió 2018-as pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 9 894 483 EUR összeg igénybevételére kerül sor kötelezettségvállalási és kifizetési előirányzatok formájában.

            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
            Ezt a határozatot 2018. július 4-től kell alkalmazni.

            Kelt Strasbourgban, 2018. július 4-én.

                  az Európai Parlament részéről

                  az elnök

               A. TAJANI

                  a Tanács részéről

                  az elnök

               K. EDTSTADLER

            (1)  HL L 347., 2013.12.20., 855. o.

            (2)  HL C 373., 2013.12.20., 1. o.

            (3)  A Tanács 2013. december 2-i 1311/2013/EU, Euratom rendelete a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).